KOMMISSIONENS FORORDNING (EF) Nr. 2017/97 af 15. oktober 1997 om ændring af forordning (EF) nr. 1237/95 om gennemførelsesbestemmelser til ordningen for stabilisering af de udbytter, der anvendes til beregning af godtgørelser efter Rådets forordning (EØF) nr. 1765/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 1422/97 (2), særlig artikel 12, og
ud fra følgende betragtninger:
For at undgå at komplicerede regionaliseringsplaner medfører faktiske udbytter, der mærkbart overstiger de historiske udbytter, er det i forordning (EØF) nr. 1765/92 fastsat, at udligningsgodtgørelserne justeres det følgende produktionsår i forhold til overskridelsen af det gennemsnitlige historiske udbytte, der følger af regionaliseringsplanerne for 1993, eller for Østrigs, Finlands og Sveriges vedkommende af planen for 1995;
i Kommissionens forordning (EF) nr. 1237/95 (3), ændret ved forordning (EF) nr. 769/96 (4), fastlægges proceduren for konstatering af sådanne overskridelser, ligesom der fastsættes historiske referenceudbytter;
som følge af Tysklands anmodning om at måtte anvende et nationalt basisareal med henblik på en eventuel anvendelse af artikel 2, stk. 7, i forordning (EØF) nr. 1765/92 bør der også fastsættes et gennemsnitligt historisk udbytte for Tyskland som sådant; forordning (EF) nr. 1237/95 bør derfor tilpasses;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
I bilaget til forordning (EF) nr. 1237/95 indsættes ud for »Tyskland« et udbytte på »5,66 t/ha« med følgende tilhørende fodnote: »Ved anvendelse af artikel 2, stk. 7, i forordning (EØF) nr. 1765/92«.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra produktionsåret 1997/98.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. oktober 1997.